b"\n_START_ARTICLE_\nEfecte pel\xc2\xb7licular\n_START_PARAGRAPH_\nL'efecte pel\xc2\xb7licular va ser descrit per primera vegada, el 1883, pel matem\xc3\xa0tic Horace Lamb en el cas de conductors circulars, Oliver Heaviside, el 1885, ho generalitz\xc3\xa0 a conductors de qualsevol geometria._NEWLINE_L'efecte pel\xc2\xb7licular, tamb\xc3\xa9 anomenat efecte skin, consisteix en la tend\xc3\xa8ncia del corrent altern a acumular-se en la part m\xc3\xa9s externa del conductor, d'aqu\xc3\xad prov\xc3\xa9 la derivaci\xc3\xb3 anglesa del nom, ja que el corrent tendeix a marxar cap a la pell (skin en angl\xc3\xa8s) del conductor. El gruix de la capa per on circula el corrent s'anomena profunditat de penetraci\xc3\xb3 o profunditat superficial._NEWLINE_Aquest efecte \xc3\xa9s causat per la pr\xc3\xb2pia autoinducci\xc3\xb3, fet que provoca, a m\xc3\xa9s, un augment de la resist\xc3\xa8ncia efectiva del conductor i, per tant, una disminuci\xc3\xb3 del corrent el\xc3\xa8ctric adm\xc3\xa8s pel conductor. L'efecte pel\xc2\xb7licular t\xc3\xa9 m\xc3\xa9s afecci\xc3\xb3 com m\xc3\xa9s gran \xc3\xa9s la freq\xc3\xbc\xc3\xa8ncia del corrent que hi circula."